EkBass/fiwiki-20250220-pages-articles huggingface dataset:
Peter Sloterdijk

Peter Sloterdijk (s. 26. kesäkuuta 1947 Karlsruhe) on saksalainen filosofi. == Elämä == Sloterdijkin äiti oli saksalainen ja isä hollantilainen. Hän on opiskellut Münchenin yliopistossa, Hampurin yliopistossa ja guru Oshon luona Punen kaupungissa.Vita, Sloterdijkin kotisivut, viitattu 29.3.2023. Sloterdijk nousi kuuluisuuteen, kun hänen teoksestaan Kritik der zynischen Vernunft (1983) tuli myydyin saksalainen filosofinen teos toisen maailmansodan jälkeen.Peter Sloterdijk, MIT Press, viitattu 29.3.2023. Vuosina 2001–2015 hän toimi Staatliche Hochschule für Gestaltung Karlsruhe -korkeakoulun rehtorina. Hän on myös juontanut filosofista television keskusteluohjelmaa nimeltä Das Philosophische Quartett. == Julkaisut == === Saksankieliset alkuperäisteokset === * Kritik der zynischen Vernunft. Suhrkamp, 1983. * Der Denker auf der Bühne – Nietzsches Materialismus. Suhrkamp, 1986. * Sphären I. Blasen. Suhrkamp, 1998. * Sphären II. Globen. Suhrkamp, 1999. * Luftleben. An der Quelle des Terrors. Suhrkamp, 2002. * Sphären III. Schäume. Suhrkamp, 2004. * Im Weltinnenraum des Kapitals – Für eine philosophische Theorie der Globalisierung. Suhrkamp, 2006. * Die Sonne und der Tod. Dialogische Untersuchungen. Yhdessä Hans-Jürgen Heinrichsin kanssa. Suhrkamp, 2006. * Gottes Eifer – Vom Kampf der drei Monotheismen. Verlag der Weltreligionen, 2007. * Derrida ein Ägypter – Über das Problem der jüdischen Pyramide. Suhrkamp, 2007. * Zorn und Zeit – Politisch-psychologischer Versuch. Suhrkamp, 2008. * Du mußt dein Leben ändern. Suhrkamp, 2009. === Englanninkieliset käännökset === * Critique of Cynical Reason. University of Minnesota Press, 1988. * Thinker on Stage: Nietzsche’s Materialism. University of Minnesota Press, 1989. * Terror from the Air. MIT Press, 2009. * God's Zeal: The Battle of the Three Monotheisms. Polity Press, 2009. * Derrida, an Egyptian: On the Problem of the Jewish Pyramid. Polity Press, 2009. * Rage and Time: A Psychopolitical Investigation. Columbia University Press, 2010. * Bubbles: Spheres I. MIT Press, 2011. * Neither Sun nor Death. Yhdessä Hans-Jürgen Heinrichsin kanssa. MIT Press, 2011. * You Must Change Your Life. Polity Press, 2012. * In the World Interior of Capital: Towards a Philosophical Theory of Globalization. Polity Press, 2013. * Globes: Spheres II. MIT Press, 2014. * Foams: Sphere III. MIT Press, 2016. == Lähteet == == Aiheesta muualla == * Virallinen sivusto * Jukka Koskelainen: Nietzscheläistä, liian nietzscheläistä? – Peter Sloterdijk herättää jälleen närästystä – artikkeli Niin & näin -lehdessä 3/2010 Luokka:Saksalaiset filosofit Luokka:Vuonna 1947 syntyneet Luokka:Elävät henkilöt
O. C. Gundersen

Oscar Christian Gundersen (17. maaliskuuta 1908 Kristiania – 21. helmikuuta 1991) oli norjalainen juristi ja työväenpuolueen poliitikko. Hän toimi Norjan oikeusministerinä 1945–1952 ja 1963–1965 sekä ulkomaankauppaministerinä 1962–1963. Vuosina 1958–1961 Gundersen oli Norjan suurlähettiläs Neuvostoliitossa ja 1953–1958 sekä 1967–1977 Norjan korkeimman oikeuden tuomari. ==Lähteet== ==Aiheesta muualla== * O. C. Gundersen Norjan suurkäräjien verkkosivuilla Luokka:Norjan oikeusministerit Luokka:Norjan suurlähettiläät Luokka:Norjalaiset juristit Luokka:Norjalaiset tuomarit Luokka:Vuonna 1908 syntyneet Luokka:Vuonna 1991 kuolleet
Erik Himle

Erik Himle (10. huhtikuuta 1924 Fana – 30. heinäkuuta 2008) oli norjalainen työväenpuolueen poliitikko. Hän toimi Norjan ulkomaankauppaministerinä 1963–1964 sekä liikenne- ja viestintäministerinä 1964–1965. ==Lähteet== ==Aiheesta muualla== * Erik Himle Norjan suurkäräjien verkkosivuilla Luokka:Norjan liikenneministerit Luokka:Vuonna 1924 syntyneet Luokka:Vuonna 2008 kuolleet
Gjengangeren

Gjengangeren (lyh. GG) on norjalainen vuonna 1847 perustettu sanomalehti, jonka kotikunta on Horten. Lehti ilmestyy neljästi viikossa ja kuuluu Amedia- konserniin. Olav Sollie (1940) (4814666397).jpg|Opiskelija lukee Gjengangerenia vuonna 1940. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Horten
Ankkatyypitys

Ankkatyypitys (ducktyping) tietokoneohjelmoinnissa on sovellus ankkatestistä- "Jos se näyttää ankalta, ui niin kuin ankka ja vaakkuu kuin ankka, niin se on todennäköisesti ankka" -jolla voidaan määrittää, voidaanko oliota käyttää tiettyyn tarkoitukseen. Nimeämistyyppauksessa olio on annetun tyypin mukainen jos se on julistettu sellaiseksi (tai jos tyypin yhdistys olioon päätellään mekanismeilla, kuten periytymisellä). Ankkatyypityksessä olio on annetun tyypin mukainen jos sillä on kaikki kyseisen tyypin vaatimat metodit ja ominaisuudet. Olion varsinaisella tyypillä ei itsessään ole merkitystä, kunhan tyypin vaatimat metodit ja ominaisuudet täyttyvät. Tämän takia ankkatyypitys nähdään joskus ajattelutapana eikä varsinaisesti tyyppisysteeminä. Ankkatyypitystä voidaan tarkastella käyttöperusteisena rakenteellisena vastaavuutena annetun objektin ja tyypin vaatimusten välillä. Ankkatyypityksen etuna voidaan katsoa olevan ohjelmistokehityksen kätevyys, koska se vähentää miltein samanlaisten koodinpätkien käytön uudelleen monessa eri paikassa. Tämä tekee koodista luettavampaa sekä helpompaa korjata. ==Esimerkki== Alla on yksinkertainen Python 3 esimerkki joka näyttää miten oliota voidaan käyttää missä tahansa kontekstissa, kunnes sitä käytetään tavalla mitä se ei enää tue. class Duck: def swim(self): print("Ankka ui") def fly(self): print("Ankka lentää") class Whale: def swim(self): print("Valas ui") for animal in [Duck(), Whale()]: animal.swim() animal.fly() Tulos: Ankka ui Ankka lentää Valas ui AttributeError: 'Whale' object has no attribute 'fly' Jos oletamme, että kaikki oliot mitkä voivat uida ovat ankkoja, otaksumme valaan olevan ankka, mutta jos otaksumme olion kykenevän myös lentämään niin valas ei ole ankka. ==Lähteet== Luokka:Olio-ohjelmointi
RE Engine

RE Engine (tunnetaan myös nimellä Reach for the Moon Engine) on videopeliyhtiö Capcomin kehittämä videopelimoottori. ==Pelijulkaisut== Nimike Vuosi Kehittäjä Julkaisija Alusta Resident Evil 7: Biohazard 2017 Capcom Capcom PlayStation 4, PlayStation 5, Xbox One, Xbox Series X/S, Windows, Stadia, Nintendo Switch, Stadia, Lunahttps://www.residentevil.com/switch/cloud/en-uk/product/#re7 Resident Evil 2 2019 Capcom Capcom PlayStation 4, PlayStation 5, Xbox One, Xbox Series X/S, Windows, Nintendo Switch, Lunahttps://www.residentevil.com/switch/cloud/en-uk/product/#re2 Devil May Cry 5 2019 Capcom Capcom PlayStation 4, PlayStation 5, Xbox One, Xbox Series X/S, Windows, Luna Resident Evil 3 2020 Capcom Capcom PlayStation 4, PlayStation 5, Xbox One, Xbox Series X/S, Windows, Nintendo Switch, Lunahttps://www.residentevil.com/switch/cloud/en-uk/product/#re3 Resident Evil: Resistance 2020 Capcom Capcom PlayStation 4, Xbox One, Windows Capcom Arcade Stadium 2021 Capcom Capcom PlayStation 4, Xbox One, Windows, Nintendo Switch, Luna Ghosts 'n Goblins Resurrection 2021 Capcom Capcom PlayStation 4, Xbox One, Windows, Nintendo Switch Monster Hunter Rise 2021 Capcom Capcom PlayStation 4, PlayStation 5, Xbox One, Xbox Series X/S, Windows, Nintendo Switch Resident Evil Village 2021 Capcom Capcom PlayStation 4, PlayStation 5, Xbox One, Xbox Series X/S, Windows, macOS, iOS, iPadOS, Nintendo Switchhttps://www.residentevil.com/switch/cloud/en-uk/product/#village, Stadia Capcom Arcade 2nd Stadium 2022 Capcom Capcom PlayStation 4, Xbox One, Windows, Nintendo Switch Resident Evil Re:Verse 2022 Capcom Capcom PlayStation 4, PlayStation 5, Xbox One, Xbox Series X/S, Windows Resident Evil 4 2023 Capcom Capcom PlayStation 4, PlayStation 5, Xbox Series X/S, macOS, iOS, iPadOS, Windows Street Fighter 6 2023 Capcom Capcom PlayStation 4, PlayStation 5, Xbox Series X/S, Windows, Kolikkopeli Exoprimal 2023 Capcom Capcom PlayStation 4, PlayStation 5, Xbox One, Xbox Series X/S, Windows Ghost Trick: Phantom Detective (Remasteroitu) 2023 Capcom Capcom PlayStation 4, Xbox One, Nintendo Switch, iOS, iPadOS, Android, Windows Apollo Justice: Ace Attorney Trilogy 2024 Capcom Capcom PlayStation 4, Xbox One, Nintendo Switch, Windows Dragon's Dogma II 2024 Capcom Capcom PlayStation 5, Xbox Series X/S, Windows Kunitsu- Gami: Path of the Goddess 2024 Capcom Capcom PlayStation 5, Xbox Series X/S, Windows Monster Hunter Wilds 2025 Capcom Capcom PlayStation 5, Xbox Series X/S, Windows Pragmata TBA Capcom Capcom PlayStation 5, Xbox Series X/S, Windows Ilmoittamaton Ace Attorney -projekti TBA Capcom Capcom TBA ==Lähteet== Luokka:Pelimoottorit
Sodan sumu

Sodan sumu tai sodan usva () tarkoittaa sodankäynnissä tilannetta, jossa on epävarmuutta ja uusia vaikeuksia saattaa esiintyä. Vaikka sotajohto pyrkisi ottamaan huomioon myös mahdolliset vaikeudet, voi sodan tapahtumien kulku olla ennalta-arvaamatonta tai jopa kaoottista. Sodan sumun ja usvan käsitteestä kirjoitti ensimmäisen kerran Carl von Clausewitz kirjassaan Sodankäynnistä () vuonna 1832. Sumuun liittyvä käsite on myös sodan kitka, joka tarkoittaa sitä, että sodassa yksinkertaiset toimenpiteet muuttuvat haastaviksi. == Lähteet == Luokka:Sodankäynnin strategia
Stroganina

Stroganina (<< "höylätyt/vuollut lastut") on pohjoisesta Siperiasta kotoisin oleva ruokalaji. Se koostuu jäätyneestä kalasta, josta on vuoltu ohuita siivuja. Baikalin seudulla ruokalaji on tunnettu nimellä raskolotka. Valentin Rasputinin teoksen Sibir, Sibir kuvauksen mukaan ruokalaji valmistetaan puristamalla jäätynyt kala, pyörökuonosiika, polvien väliin ja siitä vuollaan ohuita suikaleita. Suikaleet maustetaan suolalla ja pippurilla. Ruoka pinotaan lautaselle siten että rasvaisimmat ja maukkaimmat vatsan osat jäävät viimeiseksi ja ruoka kirjaimellisesti sulaa suussa.s. 322, engl. käännös Siberia, Siberia Siian lisäksi on käytetty muita lohikaloja.Catherine Guigon, The Arctic, s. 47 Kirjallisuudessa on myös mainintoja Molotšnaja stroganina -ruokata, jossa raa'at, jäätyneet kalanpalat on yhdistetty täysmaitoon.The Oxford Companion to Sugar and Sweets, s. 585 Ruokalajin varianttina voidaan pitää sugudaita, jossa raaka kala pilkotaan villisipulien kanssa. Suola oli tietenkin kauppiaiden tuomaa ja kallista.https://www.rbth.com/travel/2015/04/11/travel_to_the_edge_of_the_plate_the_best_places_to_eat_siberian_fish Zagutai on samankaltainen ruokalaji, jossa pilkottu kala säilötään suolavedessä sipulin ja mustapippurin kanssa.https://www.rbth.com/russian- kitchen/327739-10-dishes-taste-siberia Jakutialainen keittiömestari Innokenti Tarbahov keräsi 1960-luvulta lähtien perinteisiä ruokalajeja ja kehitti Indigirka-salaatin, jossa jäätyneet kalanpalat yhdistetään vihanneksiin, kuten sipuliin, salaatinlehtiin ja maustetaan suolalla, pippurilla ja öljyllä ja voidaan koristella fenkolilla, mädillä ja sitruunanlohkoilla.https://www.tasteatlas.com/indigirka-salad http://www.easttaste.ru/en/ https://artsandculture.google.com/story/-AXhVW- AUW0-Ng ==Viitteet== Luokka:Kalaruoat
Cannon City Township

Cannon City Township on kunta (township) Yhdysvalloissa Minnesotan osavaltiossa. Sen väkiluku oli 1 226 vuonna 2020. Kunta sijaitsee Ricen piirikunnassa. == Väestö == Vuonna 2020 Cannon City Townshipin 1 226 asukkaasta valkoisia oli 95,4 %, mustia 0,4 %, alkuperäisasukkaita 0,1 % ja alkuperäisasukkaita 0,1 %. Asukkaista 0,9 % kuului johonkin muuhun rotuun ja 3,3 % asukkaista kuului kahteen tai useampaan rotuun. 2,4 % asukkaista oli hispaanoja tai latinoja. Asukkaista 2,4 % puhui kotonaan jotain muuta kieltä kuin englantia ja 0,3 % asukkaista oli syntynyt ulkomailla. == Lähteet == Luokka:Minnesotan kunnat
Innokenti Tarbahov

Innokenti Innokentevitš Tarbahov (, s. 8. maaliskuuta 1944 ) on sahalainen keittiömestari ja jakutialaisen perinneruoan asiantuntija. ==Tausta== Tarbahovin äiti meni naimisiin 20 vuotta vanhemman tuberkuloosista kärsivän miehen kanssa ja poika jäi orvoksi ja joutui orpokotiin yhdeksänvuotiaana. Innokenti lähetettiin Krimille sanatorioon toipumaan tuberkuloosista. Siellä hän ensimmäisen kerran istui katettuun pöytään ja päätti tulla kokiksi. Seitsemännen luokan jälkeen Tarbahovilla olisi ollut mahdollisuus päästä Irkutskiin teknilliseen kouluun, mutta hän päätti jäädä Namtsyyn kokin oppipohjaksi piirinruokalaan. Tarbahov keräsi ja edisti perinneruokia jo 1960-luvulta lähtien ja kirjoittanut aiheesta useita kirjoja. Hän työskenteli "Tygyn Darhan" -ravintolan pääkeittiömestarina ja brändin luojana Jakutskissa. ==Lähteet== Luokka:Ravintoloitsijat Luokka:Vuonna 1944 syntyneet Luokka:Elävät henkilöt
BREW

BREW (Binary Runtime Environment for Wireless) on Qualcommin määrittelemä sovellusrajapinta tai ohjelmointialusta, jota käytettiin CDMA-2G-matkapuhelimissa lähinnä Yhdysvalloissa 2000-luvun alussa ennen älypuhelimia. BREW on lähes tuntematon Euroopassa, jossa matkapuhelimissa käytettiin Java ME -sovelluksia. Rajapinta esiteltiin 2001. Se ei ole tulkattu kuten Java, vaan C tai C++-kielellä ohjelmoituja sovelluksia ajettaan suoraan puhelimen suorittimella. Ensimmäiset versiot 1.x ja 2.x tukivat 60 KB muistia. Versiossa 3.x (2004) sovelluksen suurin koko kasvoi 15,9 megatavuun ja se tuki myös Wi-Fi-yhteyksiä ja OpenGL ES 1.0 -rajapintaa. Luokka:Mobiilisovellukset
Tygyn Darhan

Tygyn Darhan (k. ennen 1639) oli legendaarinen jakuuttien Hangalassin ulusin päällikkö 1600-luvulla, joka tunnetaan monista tarinoista. Tygyn Darhan hallitsi alueita Tuimaadan laaksossa Lenan vasemmalla rannalla ilmeisesti nykyisen Hatyn-Jurjahkoje-tien varrella. Paikka oli ihanteellinen karjankasvatukseen ja teki Hangalassin heimosta mahtavimman. Joidenkin historioitsijoiden mukaan hän olisi ollut jakuuttiheimojen yhdistäjä, toisten mukaan hän ajoi kilpailijansa maanpakoon, mikä johti suurempaan hajaannukseen. Tygyn mainitaan ensimmäisen kerran historiallisissa lähteissä vuonna 1631, jolloin hän oli mahdollisesti jo kuollut. Osassa legendoja hänet on kuvattu jättiläiskokoisena sankarina. Tarinoissa luodit eivät Tygynia haavoittaneet ja myös hänen hevosellaan oli myyttisiä ominaisuuksia.Parfenov, O; Sivtseva, S; Okorokova, M.: Yakut leader Tygyn as a phenomenon of ethnic culture, North- Eastern Federal University, Advances in Social Science, Education and Humanities Research, volume 359, Tygyn eli aikana jolloin venäläiset kasakat etenivät pohjoiseen, mikä johti neuvotteluihin ja yhteenottoihin. Etnografi Jacob Lindenau kirjoitti että kasakat ottivat Tygynin panttivangiksi ja hän kuoli linnoituksessa, Линденау Я. И. Описание народов Сибири (первая половина XVIII века). — Магадан, 1983. — С. 21. Vuosina 1636-1637 Tygynin pojat maksoivat venäläisille jasakkiveroa. ==Lähteet== Luokka:Heimopäälliköt
Lobelia (täsmennyssivu)

Lobelia voi tarkoittaa seuraavia: * lobeliat (Lobelia), kellokasvien suku * 1066 Lobelia, pikkuplaneetta * HMS Lobelia (K05), Britannian kuninkaallisen laivaston Flower-luokan korvetti * Lobelia Säkinheimo-Reppuli, hahmo J. R. R. Tolkienin kirjassa Taru sormusten herrasta.
Billy Ray

Billy Ray (s. 1963) on yhdysvaltalainen käsikirjoittaja ja ohjaaja. Hän sai parhaan sovitetun käsikirjoituksen Oscar-ehdokkuuden ja parhaan sovitetun käsikirjoituksen Bafta-ehdokkuuden elokuvasta Captain Phillips (2013).The 86th Academy Awards | 2014, Oscars.org, viitattu 30.3.2023.Film in 2014, Bafta, viitattu 30.3.2023. == Koulutus == Ray suoritti kandidaatintutkinnon (Bachelor of Arts) Kalifornian yliopiston Los Angelesin kampuksen teatteri-, elokuva- ja televisiokoulussa vuonna 1985.Noela Hueso: How He Sees Things , Kalifornian yliopisto (Los Angeles), 19.9.2022, viitattu 30.3.2023. == Filmografia == === Elokuvat === Vuosi Suomenkielinen nimi Alkuperäinen nimi Tehtävät 1994 Yön väreet Color of Night Käsikirjoittaja 1995 The Shooter The Shooter Käsikirjoittaja 1997 Volcano Volcano Käsikirjoittaja 1998 Angelan skandaali Legalese Käsikirjoittaja 2002 Hart's War Hart's War Käsikirjoittaja 2003 Väritetty totuus Shattered Glass Ohjaaja, käsikirjoittaja 2004 Suspect Zero Suspect Zero Käsikirjoittaja 2005 Flightplan Flightplan Käsikirjoittaja 2007 Breach Breach Ohjaaja, käsikirjoittaja 2009 State of Play State of Play Käsikirjoittaja 2012 Nälkäpeli The Hunger Games Käsikirjoittaja 2013 Captain Phillips Captain Phillips Käsikirjoittaja 2015 Katseeseen kätketty Secret in Their Eyes Ohjaaja, käsikirjoittaja 2018 Overlord Overlord Käsikirjoittaja 2019 Gemini Man Gemini Man Käsikirjoittaja 2019 Terminator: Dark Fate Terminator: Dark Fate Käsikirjoittaja 2019 Richard Jewell Richard Jewell Käsikirjoittaja === Televisiosarjat === Vuodet Suomenkielinen nimi Alkuperäinen nimi Tehtävät 1994–1995 Maa 2 Earth 2 Käsikirjoittaja 2016–2017 The Last Tycoon The Last Tycoon Käsikirjoittaja, ohjaaja 2020 The Comey Rule The Comey Rule Käsikirjoittaja, ohjaaja == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1963 syntyneet Luokka:Elävät henkilöt
Tauno Laurila

Tauno Valio Rafael Laurila (26. helmikuuta 1911 Vahto – 27. toukokuuta 1996) oli suomalainen metsänhoitaja ja metsäasiantuntija, joka sai metsäneuvoksen arvonimen. Viitattu 30.3.2023. Laurilan vanhemmat olivat rovasti Eemil Fritjof Hippolytus Laurila ja Amanda Josefina Sandelius ja puoliso vuodesta 1938 Hilkka Eeva Helena Kivilahti, aiemmin Stenvik. Laurila tuli ylioppilaaksi Turun suomalaisesta yhteiskoulusta 1932 ja valmistui metsänhoitajaksi Helsingin yliopistosta 1937. Virkatutkinnon hän suoritti 1938 ja antoi opettajanäytteet Tuomarniemen normaalimetsäkoulussa 1938. Laurila suoritti myös kasvatus- ja opetusopin tutkinnon Turun yliopistossa 1939. Laurila oli Tuomarniemen normaalimetsäkoulun harjoittelijametsänhoitaja 1937–1938, Metsähallituksen ylimääräinen metsänhoitaja 1938, Kurun metsäkoulun avustava metsänhoitaja 1938 ja Lounais-Suomen metsänhoitolautakunnan, vuodesta 1968 Lounais-Suomen piirimetsälautakunta, piirimetsänhoitaja 1938–1947, vt. metsänhoitaja 1945–1947, metsänhoitaja 1947–1964 ja päämetsänhoitaja 1965–1976. Laurila oli myös Varsinais-Suomen työvoimapiirin metsätöiden tarkastaja 1944–1945, liikennepiirin puutavarankuljetuspäällikkö 1944–1945 ja rappiotilalain tarkastusoikeuden jäsen 1944–1945 sekä maanhankintalain tarkastusoikeuden varajäsen 1945–1949. Loimaan maamieskoulun metsänhoidon opettajana hän toimi 1940–1948 ja Turun opettajakorkeakoulun metsänhoidon opettajana 1949–1954. Hänellä oli lisäksi useita asiantuntija- ja luottamustehtäviä. Laurila sai metsäneuvoksen arvonimen 1967. == Lähteet == ==Aiheesta muualla== * Luokka:Suomalaiset opettajat Luokka:Suomalaiset metsänhoitajat Luokka:Vuonna 1911 syntyneet Luokka:Vuonna 1996 kuolleet
Buila-Vânturarițan kansallispuisto

Buila-Vânturariţan kansallispuisto on Romaniassa sijaitseva kansallispuisto. Se sijaitsee Etelä-Karpaatteihin eli Transilvanian Alpehin kuuluvilla Căpăţîniivuorilla. Puiston alueella vuoristossa on kalkkikiviharjanne ja Builan vuorenhuippu, joka on 1 849 metriä korkea ja Vânturariţa, joka on 1 885 metriä korkea. Alueella on jokien uurtamia kanjoneita ja vesiputouksia. Alueella virtaavat joet Costesti, Cheia, Bistrita ja Olanesti. Vuorenrinteet ovat paikoin jyrkkiä ja niiden sisällä on 20 luolaa, joita ovat Peştera Liliecilor, Peştera Arnăuţilor, Peştera Clopot ja Peştera Pagodelor. Puiston alueella on useita erakkoluostareita Trovantin museon suojelualue. Puiston alueella elää susia, karhuja, lepakoita, ilveksiä, gemssejä, kauriita ja villisikoja. Puistossa kasvavia puita ovat marjakuusi ja kataja. Puiston kukkakasveihin kuuluu harjaneilikka. == Lähteet == Luokka:Romanian kansallispuistot
Margareta Strömstedt

Gunhild Margareta Strömstedt, s. HenrikssonMargareta Strömstedt Ne.se. Viitattu 30.3.2023 (19. toukokuuta 1931 Ljungby, Ruotsi – 28. maaliskuuta 2023 Tukholma, Ruotsi) oli ruotsalainen lastenkirjailija ja tietokirjailija. Hän kirjoitti 1977 ilmestyneen elämäkerran Astrid Lindgrenistä, johon hän tutustui 1960-luvulla toimiessaan Dagens Nyheterin kriitikkona. Hän arvosteli silloin kärjekkäästi Saariston lasten hyödyntämistä ("ryöstöviljelyä") muissa muodoissa. Hän tunsi myös Tove Janssonin, josta hän teki televisioelokuvan. Hänen muu tuotantonsa koostuu lasten- ja nuortenkirjoista, omaelämäkerrallisista ja muista tietokirjoista. ==Lähteet== ==Aiheesta muualla== * Margareta Strömstedt Alex.se päivitetty 29.3.2023 * Författaren Margareta Strömstedt är död, SVT 28.3.2023 Luokka:Ruotsalaiset kirjailijat Luokka:Vuonna 1931 syntyneet Luokka:Vuonna 2023 kuolleet
Cheile Bicazului-Hășmașin kansallispuisto

Cheili Bicazului-Hăşmaşin kansallispuisto on Romaniassa sijaitseva kansallispuisto. Alueella virtaa joki Bicaz. Puiston alueella on myös Cheile Bicazuluin rotko, Lacu Roşun järvi ja Haşmaşvuoret. Alueella on ylänköalueella niittyjä ja vuorten rinteillä on runsaasti subalpiinista kasvillisuutta. Vuoririnteillä kasvaa enimmäkseen kuusia ja jonkin verran pyökkiä. Vuoriniityillä kasvaa rohtokatajia. Puiston ruohovartisia kasveja ovat kurjenherne, kartioakankaali, mätäsansikka, ruusunäsiä tikankontti, alppitähti ja kirkiruoho. Puistossa esiintyviä perhosia ovat apolloperhonen ja herukkaperhonen. Puistossa esiintyviä matelijoita ovat sisilisko ja kangaskäärme. Puistossa esiintyviä lintuja ovat maakotka, viirupöllö, vuorisirkku ja metso. Puistossa esiintyviä nisäkkäitä ovat gemssi, isokauris, karhu, susi ja ilves. == Lähteet == Luokka:Romanian kansallispuistot
Heikki Ylinen (liikemies)

Heikki Johannes Ylinen (8. tammikuuta 1935 Alahärmä – 12. kesäkuuta 1988 Alahärmä) oli suomalainen liikemies. Ylisen Neulomo perustettiin vuonna 1959 ja muut liiketoiminnat (Härmä-Market, Hela-Market ja Scannetta Oy) 1960- ja 1970-luvuilla. Työntekijöiden määrä oli parhaimmillaan 1980 luvulla noin 300 työntekijää. Heikki Ylinen oli Ylisen suvun ensimmäinen yrittäjä ja sai johdettua nuoremmat veljet Pentin ja Eskon myös liikealalle. Heikki Ylinen perusti veljensä Pentti Ylisen kanssa ensimmäisen Halpa-Hallin Pietarsaareen vuonna 1967.Talouselämä 30.11.1979 Pohjalaisveljesten tekstiiliyritykset Heikin ja Pentin innoittamana ja tukemana nuorempi veli Esko innostui myös perustamaan Kokkolan Halpa-Hallin vuonna 1969. Heikki Ylisen puoliso oli Laura Irene Ylinen os. Pelkonen. He saivat kolme lasta. Ylinen harrasti metsästystä ja ravihevosten kasvatusta ja valmentamista Ylinen oli Alahärmän Yrittäjät ry perustajajäsen.Alahärmän Yrittäjät ry 50 vuotishistoriikki == Lähteet == * Yrittävä Etelä-Pohjanmaa 80, sivut 113 ja 123 Seinäjoki : Etelä-Pohjanmaan yrittäjät, 1979-1980 === Viitteet === Luokka:Suomalaiset liikemiehet Luokka:Vuonna 1935 syntyneet Luokka:Vuonna 1988 kuolleet
Saariston lapset (täsmennyssivu)

Saariston lapset tarkoittaa seuraavia: ==Astrid Lindgrenin kirja ja siihen pohjautuvia teoksia:== * Saariston lapset (Vi på Saltkråkan), Astrid Lindgrenin lastenkirja * Saariston lapset merirosvoina (Skrållan och sjörövarna), Astrid Lindgrenin kirjaan pohjautuva lasten kuvakirja * Saariston lapset: Joulu Nikkarilassa, Astrid Lindgrenin kirjaan pohjautuva lasten kuvakirja * Saariston lapset: Pelle saa pienen eläimen (Ett litet djur åt Pelle), Astrid Lindgrenin kirjaan pohjautuva lasten kuvakirja * Saariston lapset: Pampulan ikioma hylje (Far ända in i baljan), Astrid Lindgrenin kirjaan pohjautuva lasten kuvakirja * Saariston lapset: Pelle löytää toivomuskiven (Pelle hittar en önskeste), Astrid Lindgrenin kirjaan pohjautuva lasten kuvakirja ;Elokuvat * Saariston lapset (Vi på Saltkråkan), 13 jakson televisiosarja 1964 * Saariston lapset ja hylje (Tjorven, Båtsman och Moses), elokuva 1964 * Saariston lapset (Tjorven och Skrållan), vuonna 1965 ensi- iltansa saanut Astrid Lindgrenin kirjaan pohjautuva elokuva * Saariston lapsille tapahtuu (Tjorven och Mysak) elokuva, 1966 * Saariston lasten suuri seikkailu (Skrållan, Ruskprick och Knorrhane), elokuva 1967 ==Muita== * Saariston Lapset, suomalainen yhtye
Tarjotin

thumb|Tarjotin. Tarjotin on tarjoiluun tarkoitettu väline. Sen päällä voidaan kantaa esimerkiksi lautasia ja kannuja. Koulujen ruokaloissa käytetään yleensä tarjottimia ruoan kantamiseen. Tarjottimia käytetään monessa muussakin paikassa esimerkiksi ravintoloissa ruoan kantamiseen. Tarjotin on tarjoiluun oivallinen väline. Luokka:Keittiövälineet
Mamia Company

Mamia Company on vuonna 2014 perustettu nykytanssiteatteriyhdistys, jonka ovat perustaneet näyttelijä Kasperi Nordman ja koreografi Nina Mamia. 2021 Mamia Company hyväksyttiin ensimmäisenä suomalaisena tanssiteatterina kansainvälisen tanssinjärjestön CID UNESCO:n jäseneksi. Mamia Companyllä on järjestänyt 18 kantaesitystä Vantaalla ja VanDance-festivaalia 2019 alkaen. Lisäksi ohjelmassa on ollut Finnradion kanssa luotu Tanssii Naapureiden kanssa -lähiötanssit sekä Juperojuhlat, lasten monitaiteinen festivaali. Lisäksi Mamia Company on esiintynyt 8 eri kantaesitysteoksella Helsingissä, ja kiertänyt esiintymässä 30 kaupungissa Suomessa sekä aikuisille, että koko perheelle suunnattuja esityksiä. Vuonna 2019 Mamia Company edusti Suomea Pohjois-Amerikan toiseksi suurimmalla esittävän taiteen festivaalilla Washington D.C.:ssä Yhdysvalloissa Sammakkolammikko -teoksellaan englannin kielellä. == Lähteet == Luokka:Suomalaiset tanssiteatterit Luokka:Nykytanssiryhmät
Luokkamuuttuja

Luokkamuuttuja on olio-ohjelmoinnissa käytetty termi, jolla tarkoitetaan luokan sisästä muuttujaa. Tämä muuttuja on olemassa, vaikka luokasta ei olisi luotu yhtään olioita ja tämä muuttuja on saavutettavissa kaikkien luokan olioiden, sekä pelkän luokan toimesta. Tämä tarkoittaa siis, että luokkamuuttujat ovat luokan ominaisuuksia, eikä riipu yksittäisistä olioista. Luokkamuuttujien syntaksi ja käyttö vaihtelevat koodikielien välillä, mutta kuitenkin usein ne määritellään staattisella avainsanalla ja niihin viittaaminen hoidetaan luokan kautta. Näihin muuttujiin voidaan kuitenkin myös monesti viitata muilla tavoilla. Niitä voidaan usein esimerkiksi käyttää suoraan luokasta, olion välityksellä, luokkafunktiosta, olion funktiosta tai periytetystä luokasta riippuen luokkamuuttujan määritelmästä. Nämä tekevät niistä monipuolisia ja hyvin käytännöllisiä monien ongelmien ratkaisemiseen. Luokkamuuttujien etuna on että niiden avulla voidaan usein yksinkertaistaa koodia, sekä niiden avulla voidaan yhdessä luokkafunktioiden kanssa hyödyntää singleton tyyppisiä instansseja. Luokkamuuttujia käytetään tämän lisäksi usein olioiden instanssien laskemiseen, muihin luokan vakioiden tallentamiseen, sekä luokan sisäisten asetusten tai tilojen tallentamiseen. == Java ohelmointi esimerkki == Esimerkki Javalla kirjoitettuna luokkamuuttujasta. Javassa luokkamuuttuja (ja luokkafunktio) määritellään "static" sanan avulla. Esimerkissä luokkamuuttujaa käytetään laskemaan, kuinka monta auto-olioita on tehty. Tämä toteutetaan kasvattamalla luokkamuuttujaa aina yhden kerran konstruktorissa, ja siten luokkamuuttujasta voidaan nähdä, kuinka monta kertaa konstruktoria on käytetty. Tämä siis toisin sanoen ilmaisee, kuinka monta olioita on luotu. public class Auto { // Luokkamuuttuja, joka laskee autojen lukumäärän public static int autoja = 0; // Konstruktori, joka luo uuden auton ja kasvattaa autojen lukumäärää public Auto() { autoja++; } // Metodi, joka palauttaa autojen lukumäärän public static int getAutoja() { return autoja; } } Koska edellisessä esimerkissä sekä luokkamuuttuja autoja, että luokkafunktio getAutoja() ovat julkisia, voidaan autojen määrään päästä käsiksi esimerkiksi seuraavasti: Auto henkilöauto = new Auto(); //voidaan käyttää muokkaamiseen tai lukemiseen Auto.autoja; henkilöauto.autoja: tai //voidaan käyttää arvon hakemiseen. Auto.getAutoja(); henkilöauto.getAutoja(); https://fi.wiktionary.org/wiki/luokkamuuttuja https://en.wiktionary.org/wiki/class_variable https://docs.oracle.com/javase/tutorial/java/nutsandbolts/variables.html Luokka:Olio-ohjelmointi
Napatähtimö

Napatähtimö (Stellaria longipes) on kohokkikasvien (Caryophyllaceae) heimoon, tähtimöiden (Stellaria) sukuun kuuluva kasvilaji. Se voidaan jakaa kahteen alalajiin: Stellaria longipes ssp. longipes ja Stellaria longipes ssp. arenicola. Näistä jälkimmäistä tavataan vain Athabascajärven ympäristössä Kanadassa ja nimialalajia kaikkialla muualla. Alalajit eroavat toisistaan hedelminä olevien kotien värityksen sekä kasvutavan perusteella. Napatähtimö on noin 5–30 cm korkeaksi kasvava monivuotinen, ruohovartinen kasvi. Kasvupaikasta riippuen se voi olla kasvutavaltaan pysty, polveilevasti koheneva tai maanmyötäinen. Lehtiasento on vastakkainen ja lehdet ovat pieniä sekä kapeita. Lehtilavat ovat noin 1–4 cm pitkiä ja alle 0,3 cm leveitä. Lehdet ovat leveimmillään läheltä tyveään. Kukat sijaitsevat noin 4,5 cm pitkien kukkaperien päissä. Kukat ovat viisilukuisia ja halkaisijaltaan noin 0,5–1 cm. Kukissa on viisi vihreää verholehteä, jotka ovat yhtä pitkiä tai lyhyempiä kuin terälehdet. Terälehdet ovat valkoisia ja niitä on viisi kappaletta, joskin ne ovat syvään kaksiliuskaisia niin, että terälehtiä näyttäisi olevan kymmenen. Kukan keskellä on viidestä kymmeneen hedettä, joiden ponnet voivat olla punaisia, keltaisia tai ruskeita. Ponsien väri muuttuu hedelmien kypsyessä. Hedelmänä on enintään 2 cm pitkä kota, joka on tavallisesti tummanpurppuraisenvärinen. Hedelmän sisällä olevat siemenet ovat pieniä, ruskeita ja muodoltaan pallomaisia tai munuaismaisia. Napatähtimö on sirkumboreaalinen laji, jota tavataan sekä vuoristoissa että Euraasian ja Pohjois-Amerikan pohjoisosissa. Napatähtimö kasvaa usein matalana ja mattomaisena kasvustona tai mättäinä. Lajin pystykasvuisempi ja korkeampi muoto muistuttaa paljolti metsätähtimöä (Stellaria longifolia). Muuten napatähtimö muistuttaa myös heinätähtimöä (Stellaria graminea). == Lähteet == * Minnesota Wildflowers: Stellaria longipes (Long-stalk Starwort) == Aiheesta muualla == * JSTOR Global Plants: Stellaria longipes * Integrated Taxonomic Information System (ITIS): Stellaria longipes * Global Biodiversity Information Facility (GBIF): Stellaria longipes * Flora of North America: Stellaria longipes Luokka:Tähtimöt
Mentyyliasetaatti

Mentyyliasetaatti (C12H22O2) on estereihin ja terpenoideihin kuuluva orgaaninen yhdiste. Yhdistettä voidaan käyttää hajusteissa. Mentyyliasetaattia esiintyy piparmintun eteerisissä öljyissä. ==Ominaisuudet, valmistus ja käyttö== Huoneenlämpötilassa mentyyliasetaatti on väritöntä nestettä, jolla on mintunkaltainen tai kukkaismainen tuoksu. Yhdiste liukenee vain niukasti veteen, mutta liukenee paremmin muun muassa etanoliin ja dietyylieetteriin. Mentyyliasetaatti on kiraalista ja sen kiertokyky on -79,4. Mentyyliasetaattia voidaan eristää piparminttuöljystä. Enimmäkseen sitä valmistetaan kuitenkin synteettisesti mentolin ja etikkahappoanhydridin reaktiolla. Mentyyliasetaattia käytetään tuomaan hajusteisiin mintun, ruusun tai laventelin tuoksua. Sitä käytetään myös piparminttuaromina.Charles S. Sell: Terpenoids, Kirk-Othmer Encyclopedia of Chemical Technology, John Wiley & Sons, New York, 2006. == Lähteet == Luokka:Esterit Luokka:Terpeenit
Patrick Juvet

Patrick Juvet (21. elokuuta 1950 Montreux – maalis-huhtikuu 2021 Barcelona) oli sveitsiläinen laulaja ja malli. Juvet aloitti uransa mallina 1960-luvun lopulla. Ranskalainen musiikkituottaja Eddie Barclay löysi Juvetin vuonna 1971, ja Juvet julkaisi hänen kauttaan muutaman levytyksen. Juvet valittiin julkisessa karsinnassa edustamaan Sveitsiä Eurovision laulukilpailuun 1973 kappaleella "Je vais me marier, Marie". Kansainvälisessä Eurovision laulukilpailussa Juvet sijoittui 12. sijalle 17 kilpailijan joukosta. Juvet saavutti suurinta suositaan 1970-luvun lopulla diskoartistina. Juvet saavutti suurta suosiota ranskankielisessä Euroopassa vuonna 1977 kappaleellaan “Où sont les femmes?”. Muita kansainvälisiä menestyskappaleita olivat “Got A Feeling” ja “I Love America”. Diskomusiikin mentyä pois muodista 1980-luvulla Juvetin suosio laski. Juvet muutti Lontooseen ja myöhemmin Los Angelesiin. Noihin aikoihin Juvet kärsi masennuksesta ja alkoholismista. Juvet muutti takaisin Pariisiin 1990-luvun alussa ja julkaisi vuonna 1991 uuden albumin Solitudes. Juvet julkaisi vuonna 2005 omaelämänkerran Les bleus au cœur: Souvenirs, jossa käsitteli musiikkiuraansa sekä biseksuaalisuuttaan. Juvet löydettiin kuolleena asunnostaan Barcelonassa 1. huhtikuuta 2021. Kuolinsyyksi ilmoitettiin sydänkohtaus. ==Diskografia== ===Albumit=== *La Musica (1973) *Love (1973) *Vous Raconte Son Rêve - Olympia 1973 (1974) *Chrysalide (1974) *Mort Ou Vif (1976) *Paris By Night (1977) *Got A Feeling - I Love America (1978) *Laura Les Ombres De L'été (1979) *Lady Night (1979) *Live (1980) *Still Alive (1980) *Rêves Immoraux (1982) *Solitudes (1991) https://www.discogs.com/artist/33202-Patrick-Juvet ==Lähteet== * * ===Viitteet=== Luokka:Sveitsiläiset laulajat Luokka:Sveitsin euroviisuedustajat Luokka:Vuoden 1973 euroviisuedustajat Luokka:Vuonna 1950 syntyneet Luokka:Vuonna 2021 kuolleet
Circuito di Nardò

Circuito di Nardò, myös Pista di Nardò, tai suurta ympyrärataa tarkoitettaessa Pista circolare di Nardò on 1970-luvulla Italian köyhällä Mezzogiorno- syrjäseudulla Apuliassa Lecce-provinssiin yhteiskunnan varoilla rakennettu koerata. Eteläisen sijaintinsa vuoksi Nardò-keskus tarjoaa ympärivuotiset olosuhteet "24/7"-tyylin tehokkaaseen testitoimintaan ja -ajoihin. Porsche -suunnitteluyhtiö on päivittänyt koekeskusta vuonna 2018. Sen tunnetuin osa on suuri, 4 kilometrin halkaisijan ja 12,66 kilometrin pituuden korotettu, suuri ympyrärata, missä on suoritettu lukuisia nopeusennätysajoja. Radan ylimmän kaistan 12 asteen kallistus sallii yli 200 km/t-ajonopeuksilla ajon ilman ratin liikuttamista. Mercedes-Benz C111 -koeautoversio IV saavutti toukokuussa 1979 jopa 404 km/t nopeuden, ja siltä kului ratakierroksen alle 2 minuuttia. Keskukseen sisältyy muitakin koeratoja sekä verstastiloja, ja se sijaitsee noin 20 kilometriä luoteeseen Nardòn kaupungista. Ympyrämuoto ja suuri koko juontuvat alkuperäisestä 1970-luvun alun suunnitelmasta sijoittaa Avetranan ja Veglien kylien alueelle Hiukkaskiihdytin. Valtio oli tätä tarkoitusta varten jo ostanut tai pakkolunastanut tarvitsemansa maa-alueen, mutta alkuperäinen suunnitelma kaatui ydinvoima-koelaitosta vastustaneen kansanäänestyksen vuoksi, eikä myöskään alun perin suunniteltua hiukkaskiihdytintä lopulta enää pidetty tarpeellisena. Virheinvestoinnin pelastajaksi tuli tuolloin vauras Fiat-konserni, mikä pitkän jahkailun jälkeen lunasti hankitut 700 hehtaarin maa-alueet perustaakseen omien ajoneuvojensa koe- ja kehitystoiminnan keskuksen. Se tarjosi työpaikkoja usealle tusinalle paikkakunnan asukkaista, ja jopa 600 henkeä työllistävä koeajotoiminta tuotti seudun palvelualalle lisätuloja. Keskusta vuokrattiin alusta asti myös muiden ajoneuvovalmistajien käytettäväksi, ja moni suuri autonvalmistaja käyttää suurta ympyrärataa edelleen automalliensa testiajoissa. Nykyään (tilanne toukokuussa 2012) Nardò- koeajokeskus on siirtynyt Prototipo S.p.A:lta Porsche-yhtymän jo vuonna 1931 perustaman suunnittelutoimiston, nykyään Porsche Engineering Group -yhtiön hallintaan. Tuoreessa Nardò-radan ennätysajossa 23.12.2024 Mercedes-Benz CLA- autolla ajettiin sähköautojen vuorokauden ennätysmatka, 3 717 kilometriä, mikä päihitti Porsche_Taycanin aiemmin saavuttaman 3 425 n matkan . == Lähteet == == Aiheesta muualla == * FASTEST CAR at the Nardo Speed Ring (You can see it from SPACE); Top Gear-mittelö Nardò-radalla (2013), 7:23 min * Porsche Engineering: Nardò Proving Ground; Nardò-testikeskuksen eri osien/palvelujen esittely * Automoto.it esittelee Nardò-keskusta (2019), erinäistä faktatietoa kehittyvästä koekeskuksesta Luokka:Italian moottoriradat
Frank Grillo

Frank Anthony Grillo (s. 8. kesäkuuta 1965 New York, Yhdysvallat) on yhdysvaltalainen näyttelijä.Frank Grillo, Rotten Tomatoes, viitattu 30.3.2023. == Elämä == Grillo on suorittanut kauppatieteellisen tutkinnon New Yorkin yliopistossa. Hän on työskennellyt paitsi näyttelijänä, myös fitness-mallina. Hän harrastaa brasilialaista jujutsua. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2002 Radalla The Sweetest Thing Andy 2011 Warrior Warrior Frank Campana 2011 The Grey – Suden hetki The Grey Diaz 2012 Poliisit End of Watch Sarge 2012 Lay the Favorite Lay the Favorite Frankie 2012 Zero Dark Thirty Zero Dark Thirty Upseeri 2013 Mary ja Martha Mary and Martha Peter 2014 Puhdistuksen yö: Anarkia The Purge: Anarchy Leo Barnes 2014 Captain America: The Return of the First Avenger Captain America: The Winter Soldier Brock Rumlow 2015 Demonic Demonic Mark Lewis 2016 The Purge: Election Year The Purge: Election Year Leo Barnes 2016 Captain America: Civil War Captain America: Civil War Brock Rumlow / Kallo 2018 Reprisal Reprisal Jacob 2018 Donnybrook Donnybrook Chainsaw Angus 2019 Avengers: Endgame Avengers: Endgame Brock Rumlow 2021 Copshop Copshop Teddy Murretto 2022 Stowaway Stowaway Meeser === Televisiosarjat === Vuodet Suomenkielinen nimi Alkuperäinen nimi Roolihahmo 2005–2006 Pako Prison Break Nick Savrinn 2021 What If...? What If...? Brock Rumlow (äänirooli) 2024 Creature Commandos Creature Commandos Rick Flag Sr. (äänirooli) == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt
Liberty Belle

Liberty Belle on nimitys kolmelle hahmolle, joista kaksi on esiintynyt DC Comicsin amerikkalaisissa sarjakuvissa. Hahmo esiintyi ensimmäisen kerran Boy Commandos #1 sarjakuvassa vuonna 1942 ja hänet loivat Don Cameron ja Chuck Winter. ==Taustaa== Ensimmäinen Liberty Belle oli Libby Lawrence. Hänen tehostetun nopeuden, voiman ja kestävyyden voimat yhdistettiin Liberty Bellin soittoon Philadelphiassa. Mysteerinaisen uransa alussa hänellä oli järjestely Tom Reveren, Liberty Bellin vartijan kanssa. Kun hän antoi hänelle merkin, hän soitti hänen puolestaan ​​kelloa ja käynnisti hänen voimansa. Hänen myöhempinä vuosinaan, monet alkoivat pohtia hänen voimiensa luonnetta. Jotkut uskoivat, että kellon äänivärähtely laukaisi metainhimillisen geenin, jotkut uskoivat sen olevan mystistä, koska Libby on yhteydessä Amerikan hengen voimaan, kuten sankarit Uncle Sam ja General Glory. Suurin osa Liberty Bellen sankarillisista teoista tapahtui toisen maailmansodan aikana, ja hän oli yksi All-Star Squadronin perustajajäsenistä (ja myöhemmin puheenjohtaja). Julkisessa identiteetissään hän oli kuuluisa radiokolumnisti Libby Lawrence, ja siksi hän oli tunnettu sekä sankaripuvussaan että puvun ulkopuolella. Sodan aikana hän meni naimisiin speedsterin Johnny Quickin kanssa. Sodan jälkeen heillä oli tytär Jesse, joka jakoi molempien voimat ja otti koodinimen Jesse Quick. Libby Lawrence on Bess Lynnin, joka tunnetaan nimellä Miss Liberty, jälkeläinen. Toinen Liberty Belle nimeä käyttänyt oli Charlton Comicsin E-Man #5 numerossa marraskuussa 1974 esiintynyt Caroline Dean, joka oli puna-valko-sininen sankaritar, joka auttaa amerikkalaisen raketin laukaisussa. Joe Gill käsikirjoitti tarinan, ja alan legenda Steve Ditko kuvitti sen. Myöhemmin Jesse Chambers otti käyttöön äitinsä nimen ja hänestä tuli kolmas Liberty Belle joulukuussa 2006. Hän meni myöhemmin naimisiin toisen Hourmanin Rick Tylerin kanssa ja he työskentelevät kaksikkona Justice Societyssa, kunnes joukkue jakautuu pienempään Justice Societyyn ja uudeksi All-Stars- inkarnaatioksi. Vuonna 2010 hän liittyy Justice League of Americaan. Maa 51 todellisuudessa Libby Lawrence-Chambers on Yhdysvaltain presidentti kyseisessä maailmassa, ja häntä kutsutaan entiseksi Liberty Belleksi. ==Muussa mediassa== *Televisiosarjassa The Flash jaksossa "What's Past Is Prologue" Eobard Thawne mainitsi Libby Lawrencen nimen yrittäessään arvata Nora Allenin nimeä. *Vuoden 2015 nettisarjassa DC Super Hero Girls Ihmenainen mainitsee Liberty Bellen olevan yksi koulun opettajista. *Liberty Belle mainittiin vuoden 2017 Injustice 2 pelissä yhdessä Jay Garrickin tappeluista esittelylainauksissa. Luokka:DC-universumin supersankarit
PewDiePie vs T-Series

PewDiePie vs T-Series oli pääosin internetissä tapahtunut kamppailu kahden Youtube-kanavan, PewDiePien ja T-Serieksen välillä siitä, kumpi on maailman tilatuin Youtube-kanava. T-Series on kanava, joka on saavuttanut maailman katsotuimman videon helmikuussa 2017, ja PewDiePie on kanava, jolla oli ollut eniten tilaajia elokuusta 2013 lähtien. Kamppailu sai alkunsa, kun T-Serieksen tilaajamäärä alkoi lähentyä PewDiePien tilaajamäärää vuoden 2018 loppupuolella. Monet tunnetut tubettajat ilmaisivat tukeaan PewDiePielle. Näihin kuuluvat esimerkiksi Markiplier, Jacksepticeye, MrBeast, DanTDM, KSI ja Logan Paul. Monet heistä yrittivät pitää PewDiePien tilatuimpana kanavana esimerkiksi organisoitujen marssien ja kannustavien Youtube-videoiden avulla. Yleensä käytettiin ”Subsribe to PewDiePie” -slogania (suomeksi ”Tilaa PewDiePie”). Joidenkin fanien kannatus kuitenkin rikkoivat lakia, sillä he hakkeroivat nettisivustoja ja esimerkiksi julkisuuden henkilöiden sosiaalisen median tileja. Osa faneista harjoitti myös vandalismia. PewDiePie teki myös diss trackin (eli laulun, jonka tarkoitus oli hyökätä T-Serieksen kimppuun) ”Bitch Lasagna”, joka nähtiin laajalti intialaisia syrjivänä. Tämän jälkeen useat intialaiset tubettajat julkaisivat omia diss trackejaan, joiden tarkoitus oli haukkua PewDiePietä ja kannustaa T-Seriestä. Myöhemmin PewDiePie teki myös ”Congratulations”-kappaleen, jonka tarkoitus oli onnitella T-Seriestä. T-Series meni useita kertoja PewDiePien edelle tilaajissa vuoden 2019 aikana. 15\. maaliskuuta 2019 Uudessa-Seelannissa tapahtui joukkoampuninen, jossa kuoli 51 ihmistä, ja 40 loukkaantui. Joukkoammunnan tekijä live-streamasi koko tapahtuman ja kannusti katsojia tilaamaan PewDiePien. Felix oli suuresti järkyttynyt tapahtuneesta, ja pyysi kannattajiaan lopettaman kamppailun 28. huhtikuuta. Lopulta T-Series ohitti PewDiePien tilaajissa, ja oli ensimmäinen kanava, joka on saavuttanut sata miljoonaa tilaajaa. == Lähteet == Luokka:Youtube
Itävalta (täsmennyssivu)

Itävalta voi tarkoittaa ainakin seuraavia valtioita: *Itävalta, nykyinen valtio Euroopassa *Itävallan historiallisia edeltäjävaltioita: **Itävallan markkreivikunta eli rajakreivikunta, valtio vuosina 976–1156 **Itävallan herttuakunta, valtio ja Pyhän saksalais-roomalaisen keisarikunnan osa vuosina 1156–1453 **Itävallan arkkiherttuakunta, valtio ja Pyhän saksalais-roomalaisen keisarikunnan osa vuosina 1453–1806 **Habsburgien monarkia, erityisesti ajanjaksosta 1700–1804 puhuttaessa myös Itävalta, valtakunta **Itävallan keisarikunta, valtio vuosina 1804–1867 **Itävalta-Unkari, valtio vuosina 1867–1918 **Cisleithania, Itävalta-Unkarin itävaltalainen puolisko
Johannes ei kulje Jämsän kautta

Johannes ei kulje Jämsän kautta on Joonas Makkosen ohjaama ja käsikirjoittama suomalainen draama- ja komediaelokuva sekä road movie vuodelta 2023. Elokuvassa autismikirjolla oleva Johannes kuulee pian äitinsä kuoltua isänsä olevan saattohoidossa Kainuun keskussairaalassa, jolloin hän päättää lähteä autolla katsomaan isäänsä sairaalaan. == Arvosteluja == Helsingin Sanomat Pertti Avola Film-O-Holic.com Outi Hakola == Lähteet == Luokka:Vuoden 2023 suomalaiset elokuvat Luokka:Suomalaiset draamaelokuvat Luokka:Suomalaiset komediaelokuvat Luokka:Suomalaiset road moviet Luokka:Suomalaiset independent-elokuvat
Nyt kun oot mennyt

Nyt kun oot mennyt on suomalaisen iskelmätaiteilija Lea Lavenin CD-single vuodelta 1999. Kappaleen sävelsi ja sovitti Veikko Samuli ja sanoitti Pekka Ruuska. Se julkaistiin myös Lea Lavenin studioalbumilla Missä olit silloin (1999). "Nyt kun oot mennyt" alkaa 35-sekuntisella introlla. Teos etenee iskelmägenrelle tyypillisesti säkeistöstä sillan kautta kertosäkeistöön, jota seuraa lyhyt välisoitto, säkeistö uudelleen ja sillan kautta kertosäkeeseen, jonka jälkeen tulee c-osa. Lopussa kertosäkeistö toistetaan, loppuhäivytystä ei ole. Sanoitus kertoo rakkauden päättymisestä. "Matka yhteinen" on ollut sanoituksen mukaan kuitenkin "arvaamaton", ja laulun kertoja kokee selvinneensä "voittajana aallokoissa". == Lähteet == == Aiheesta muualla == *Nyt kun oot mennyt Luokka:Lea Lavenin kappaleet Luokka:Vuoden 1999 kappaleet
Marja-Liisa Ståhlberg

Marja-Liisa Ståhlberg (s. 1944) valittiin 18-vuotiaana vuoden 1963 Miss Suomeksi. Hän oli myös lehdistön ihannetyttö. Hän työskenteli valinnan aikoihin pankissa reikäkorttien lävistäjänä. Miss Eurooppa -kilpailussa Beirutissa kesäkuussa 1963 Marja-Liisa Ståhlberg sijoittui viidenneksi. Viiden parhaan joukossa oli peräti neljä pohjoismaalaista. Ståhlberg tekee pienen sivuosan elokuvassa Pähkähullu Suomi (1967). Kymmenen vuotta missimenestystä aiemmin, huhtikuussa 1953, Helsingin Tapanilassa asunut kansakoulun toisluokkalainen Marja-Liisa Ståhlberg äänestettiin Helsingin Sanomissa ”Suomen Lapseksi” 20 finalistin joukosta. Kaikkiaan kilpailuun lähetettiin yli tuhat valokuvaa eri puolilta Suomea. ==Lähteet== Luokka:Miss Suomi -kilpailun voittajat Luokka:Vuonna 1944 syntyneet Luokka:Elävät henkilöt
Tänä kylmänä syysaamuna

Tänä kylmänä syysaamuna on suomalaisen iskelmätaiteilija Lea Lavenin single vuodelta 1982. Kappaleen sävelsi Matti Puurtinen, sanoitti Chrisse Johansson ja sovitti Veikko Samuli. Singlen b-puoli "Harmittava takaisku" on Samulin säveltämä ja sovittama. Sen sanoitti Johansson. Singlen molemmat puolet julkaistiin Lea Lavenin studioalbumilla Bella Cara (1982). "Tänä kylmänä syysaamuna" on päättyneestä rakkaudesta kertova melankolinen balladi. Siinä on kevyelle musiikkiteokselle tavanomainen rakenne: intro - a-osa - b-osa - interlude - a-osa - b-osa - outro. == Lähteet == == Aiheesta muualla == *Tänä kylmänä syysaamuna Luokka:Lea Lavenin kappaleet Luokka:Chrisse Johanssonin sanoittamat kappaleet Luokka:Vuoden 1982 kappaleet
Aamulla rakkaani näin (kappale)

Aamulla rakkaani näin on suomalaisen iskelmälaulaja Lea Lavenin single vuodelta 1978. Kappaleen sävelsi ja sanoitti Raul Reiman ja sovitti Jori Sivonen. Singlen b-puoli "En ollut uskoton" on Reimanin sanoittama ja Sivosen sovittama suomenkielinen versio countrymuusikko Wayne Carsonin sävelteoksesta "Big Silver Angel". Singlen molemmat puolet julkaistiin Lea Lavenin studioalbumilla Aamulla rakkaani näin (1978). "Aamulla rakkaani näin" on mukana useilla Lea Lavenin suosituinta tuotantoa kokoavilla albumeilla. Sen ensimmäinen digitaalinen julkaisu on CD-kokoelmalla Lea Laven – CBS-klassikot (1989). "Aamulla rakkaani näin" kertoo puolison odottamattomasta kuolemasta. Laulun kertoja kaipaa rakkaansa luo. Anneli Saaristo levytti kappaleesta oman tulkintansa vuonna 1978. == Lähteet == == Aiheesta muualla == *Beatsource.com: Track : Aamulla Rakkaani Näin *Finna: Aamulla rakkaani näin Luokka:Lea Lavenin kappaleet Luokka:Raul Reimanin sanoittamat kappaleet Luokka:Vuoden 1978 kappaleet
Geórgios Kanellópoulos

Geórgios Kanellópoulos (, s. 29. tammikuuta 2000 Spárti, Kreikka) on kreikkalainen ammattijalkapalloilija, joka pelaa keskikenttäpelaajana Veikkausliigan HJK:ssa. == Lähteet == Luokka:Kreikkalaiset jalkapalloilijat Luokka:Jalkapallon Suomen mestarit Luokka:Vuonna 2000 syntyneet Luokka:Elävät henkilöt
Wayne Carson

Wayne Carson (alkuaan Wayne Carson Head; 31. toukokuuta 1943 Denver, Colorado – 20. heinäkuuta 2015 Nashville, Tennessee) oli yhdysvaltalainen countrymuusikko ja tuottaja. Hänen suurimpia menestyskappaleitaan ovat ikivihreäksi yltänyt "Always on My Mind" ja "The Letter". == Lapsuus ja nuoruus == Wayne Carson tunnetaan myös nimellä Wayne Carson Thompson, sillä hänen vanhempiensa Odie ja Olivia Headin taiteilijanimet olivat Shorty ja Sue Thompson. Wayne Carson alkoi soittaa kitaraa ja kirjoittaa lauluja teini- ikäisenä, hänen esikuvanaan oli Merle Travis. Hän asui tuolloin Springfieldissä Missourin osavaltiossa. == Ura == Carson muutti 1962 Nashvilleen kokeilemaan siipiään musiikkiteollisuuden parissa. Hän palasi parin vuoden kuluttua Springfieldiin. Carsonin ensimmäinen menestyskappale oli "Somebody Like Me" (1966). Sen esitti Eddy Arnold, joka kuitenkin piti sitä liian lyhyenä, joten Carson lisäsi siihen kolmannen säkeistön. Carsonin kynästä alkoi syntyä hitti toisensa jälkeen, mukaan lukien "The Letter" ja "Who’s Julie". "The Letter" myi The Box Topsin levyttämänä singlenä yli miljoona kappaletta. Carsonin suurin menestyskappale on "Always on My Mind", jonka hänen sanotaan luoneen vain kymmenessä minuutissa. Johnny Christopher, Mark James ja tuottaja Chips Moman sävelsivät kappaleeseen sillan yhdistämään säkeistön kertösäkeeseen. Kappaleesta tuli superhitti Elvis Presleyn tulkintana ja sen maine kasvoi edelleen 1980-luvulla Willie Nelsonin ja Pet Shop Boysin levytyksinä. Nelsonin versio palkittiin Grammylla. "Always on My Mind" -kappaleesta on levytetty noin 360 versiota ja siitä on myös useita käännösversioita. "The Letter" -kappaleesta on noin tehty noin 200 versiota. Carsonin kirjoittamia sävellyksiä ovat niin ikään "Neon Rainbow" (1967), "I See the Want to in Your Eyes" (1973) ja "She's Actin' Single (I'm Drinkin' Doubles)" (1974). Carson pääsi Nashville Songwriters Hall of Fameen vuonna 1997. == Lähteet == == Aiheesta muualla == *Alchetron: Wayne Carson Luokka:Yhdysvaltalaiset countrymuusikot Luokka:Vuonna 1943 syntyneet Luokka:Vuonna 2015 kuolleet